कटनी. बड़वारा विधानसभा क्षेत्र अंतर्गत उमरियापान के उत्कृष्ट विद्यालय में पत्रिका जन एजेंडा 2018-2023 के तहत बैठक का आयोजन किया गया। लोकतंत्र की बेहतरी और राजनीति में स्वच्छता के लिए चेंजमेकर बदलाव के महानायक अभियान के तहत बुद्धिजीवियों ने बेबाकी से अपनी बात रखी। खुलकर लोगों ने विधानसभा में मुद्दों पर आधारित बात की। उमरियापान में बेहतर खेल मैदान, तहसील बनाए जाने सहित उच्च शिक्षा व्यवस्था पर जोर दिया। बैठक में नगर के समाजसेवी, चिकित्सक, गणमान्य नागरिक, किसान, व्यापारी, विद्यार्थी, युवक-युवती सहित सेवा निवृत्त अधिकारी-कर्मचारी शामिल हुए। 2018 और 2023 के जन एजेंडे पर चर्चा की। लोगों ने कहा कि चाहे कोई भी जननेता हो उसमें समाज, देश के प्रति संवेदनाएं होना चाहिए। उसका विकास का लक्ष्य होना चाहिए। स्वास्थ्र्य, जातिगत, भाई-भतीजावाद की राजनीति नहीं बल्कि पूरे समाज को उच्च शिखर पर स्थापित करने प्रयास होना चाहिए। बैठक में आदिवासियों, किसानों, उपेक्षितों के जीवन स्तर ऊपर उठाने के लिए हर संभव प्रयास होने चाहिए। कृषि के क्षेत्र में नए आयाम स्थापित होने चाहिए। विधानसभा क्षेत्र युवाओं को रोजगार से जोडऩे के लिए प्रयास होने चाहिए। सभी ने मुक्तकंठ से पत्रिका के चेंजमेकर अभियान की सराहना की और कहा कि निश्चित ही पत्रिका के इस अभियान से देश की दिशा और दशा बदलेगी। युवाओं को आगे आने की और अभियान के महानायक बनने सहित अच्छे लोग को इस अभियान से जुडऩे पर जोर दिया।